คืนรอยยิ้ม ผู้ยากไร้ปากแหว่ง เพดานโหว่ ให้กลับมามีชีวิตที่สมบูรณ์ปกติอีกครั้ง
ภาพ : อานันท์ ปันยารชุน - ดร.บิล แมกกี,ทุกๆ 3 นาทีทั่วโลกจะมีเด็กน้อยที่ต้องลืมตาดูโลกพร้อมความผิดปกติจากภาวะปากแหว่งเพดานโหว่ ทำให้ไม่สามารถดื่มนมแม่ได้ และเมื่อเติบโตขึ้นยังต้องเผชิญกับความผิดปกติ ทั้งการออกเสียง และได้ยินเสียง ตลอดจนมีปัญหากับระบบการหายใจ เกิดภาวะแทรกซ้อนจำนวนไม่น้อย สำหรับในประเทศไทยมีเด็กที่เกิดมาพร้อมกับภาวะปากแหว่ง เพดานโหว่มากถึง 2,000 คนต่อปี เพื่อคืนรอยยิ้มให้เด็กในกลุ่มนี้ ดร.บิล แมกกี และภรรยา ตัดสินใจก่อตั้ง มูลนิธิสร้างรอยยิ้ม (Operation Smile Foundation) เป็นองค์กรการกุศลไม่แสวงหากำไรขึ้นที่สหรัฐฯในปี พ.ศ.2525 เพื่อช่วยเหลือผู้ป่วยยากไร้ ที่มีภาวะปากแหว่ง เพดานโหว่ รวมถึงแผลไฟไหม้ และความผิดปกติอื่นๆบนใบหน้าโดยไม่มีค่าใช้จ่าย ก่อนที่จะเข้ามาดำเนินการในประเทศไทยครั้งแรกเมื่อปี 2540 โดยได้รับการช่วยเหลือและสนับสนุนจากนายอานันท์ ปันยารชุน อดีตนายกรัฐมนตรี,ตลอดระยะเวลา 20 ปีที่มูลนิธิสร้างรอยยิ้ม ประเทศไทย ได้รับการช่วยเหลือและสนับสนุนจาก นายอานันท์ ปันยารชุน อดีตนายกรัฐมนตรี ตลอดจนภาครัฐและเอกชนในการผ่าตัดแก้ไขภาวะปากแหว่งเพดานโหว่ให้กับผู้ด้อยโอกาสในถิ่นทุรกันดาร สามารถช่วยเปลี่ยนชีวิตผู้มีภาวะปากแหว่งเพดานโหว่ไปแล้วกว่า 12,000 ราย ซึ่ง ดร.บิล ได้กล่าวว่า ตนได้เห็นถึงความมุ่งมั่นตั้งใจจะช่วยเหลือเด็กๆและสร้างการเปลี่ยนแปลงให้เกิดขึ้นในสังคม โดยทุก 45 นาทีของกระบวนการผ่าตัด สามารถเปลี่ยนชีวิตเด็กคนหนึ่งได้ ได้เห็นใบหน้าของเด็กและพ่อแม่ที่น้ำตาอาบแก้มด้วยความดีใจ มันคือพลังที่ทำให้เราเดินหน้าต่อไปทุกวันนี้นอกจากการออกหน่วยช่วยเหลือในพื้นที่ต่างๆ เรายังศึกษาค้นคว้าเพื่อหาสาเหตุของภาวะดังกล่าว เพราะเราเชื่อว่า การป้องกันสำคัญกว่าการรักษา ถ้าเราหาสาเหตุของภาวะนี้พบ จะลดอัตราการเกิดได้,สำหรับการทำงานของมูลนิธิสร้างรอยยิ้ม ได้ทำการออกหน่วยแพทย์เคลื่อนที่เป็นประจำ ปีละ 3-4 ครั้ง โดยมีทีมแพทย์อาสาสมัครจากโรงพยาบาลทั้งภาครัฐและเอกชน พร้อมอาสาสมัครในหน้าที่บริการจัดการ และหน้าที่อื่นๆ จากเครือข่ายจิตอาสา และบริษัทเอกชนที่สนใจเข้าร่วม ซึ่งการออกหน่วยแพทย์เคลื่อนที่แต่ละครั้งนั้นจะใช้เวลา 1 สัปดาห์ มีค่าใช้จ่ายประมาณ 5 ล้านบาท และมีศักยภาพในการรักษาได้ราว 100 คน ล่าสุดมูลนิธิได้จัดงานชกมวยการกุศลประจำปี ไฟต์ ไนท์ ครั้งที่ 7 เพื่อระดมทุนและได้รับเงินบริจาคจากผู้เข้าร่วมงานกว่า 5 ล้านบาท เพื่อออกหน่วยแพทย์เคลื่อนที่ รพ.แม่สอด จ.ตาก เมื่อวันที่ 4-9 พ.ย.61 ที่ผ่านมา.
ตลอดระยะเวลา 20 ปีที่มูลนิธิสร้างรอยยิ้ม ประเทศไทย ได้รับการช่วยเหลือและสนับสนุนจาก นายอานันท์ ปันยารชุน อดีตนายกรัฐมนตรี ตลอดจนภาครัฐและเอกชนในการผ่าตัดแก้ไขภาวะปากแหว่งเพดานโหว่ให้กับ
มูลนิธิสร้างรอยยิ้ม,ปากแหว่งเพดานโหว่,Operation Smile Foundation,อานันท์ ปันยารชุน,หน่วยแพทย์เคลื่อนที่